3 סיבות טובות להשקיע בפעילויות רווחה לעובדים - www.GalilSail.co.il
ימי עבודה ארוכים, שגרה דחוסה ודורשנית, תחלופה של עובדים שמגיעים ממקומות שונים ואתגרים שניצבים בפני חברה שרוצה להתחרות בשוק העסקים הקשה, אלו הם רק חלק מהדברים איתם מתמודדים עובדים ומנהלים בחברות גדולות.
העבודה שמשתלטת על החיים והמחיר הכבד שמשלמים עובדים בהיעדר זמן משפחה או זמן חופשי מובילים לא מעט חברות לנקוט באמצעים כדי להטיב עם העובדים, לתת איכות חיים אחרת ולעזור להם להתמודד עם השגרה הזו. פעילויות רווחה הן חלק חשוב בתהליך הזה. יש להן יתרונות גדולים לכל גוף ולכל חברה ובעיקר – לכל עובד טוב ומסור.
3 סיבות לקיים פעילויות רווחה קבועות:
בחברות רבות מקיימים פעילויות רווחה ברמה החודשית ולפעמים בתדירות רבה מכך. התוצאות יכולות להיות דרמטיות. אלו כמה תועלות שתקבלו מארגון קבוע של פעילויות רווחה בחברה שלכם:
• התחדשות ורעננות
ימי עבודה ארוכים, עבודה על פרויקטים מאתגרים, סדר יום עמוס פגישות והרבה שעות נוספות – אלו הם דברים שמצד אחד גורמים לסיפוק בעבודה ומצד אחד מייצרים שחיקה. פעילויות רווחה מוציאות את העובדים שלכם החוצה משגרת היום המלחיצה או מהפרויקטים ששואבים אנרגיה וכוחות ונותנים להם רוח חדשה. זוהי הזדמנות להתאוורר, לשנות כיוון ולחזור לפעילות עם כוחות מחודשים.
• תחושת מוטיבציה
כשאתם משקיעים בעובדים שלכם, הם מבינים שאכפת לכם ממה שקורה להם במהלך יום העבודה וגם לאחריו. פעילויות רווחה קבועות ממחישות לעובדים שלכם שאתם חושבים על רווחתם ורוצים שיהיה להם טוב בעבודה. מסיבה זו, פעילויות רווחה לעובדים מייצרות תחושה של איכות חיים בעבודה ובכך מעלים את רמת המוטיבציה של העובדים.
• גיבוש וחיבור בין עובדים
כדי לשפר איכות חיים בעבודה עבור העובדים שלכם, הם צריכים להרגיש שהם מחוברים לא רק למקום, לשכר ולמקצוע אלא גם לאנשים שמקיפים אותם. פעילויות רווחה מחברות בין עובדים במסגרת שהיא לא בתוך המשרד, כך הם יכולים לשבור את הדיסטנס ולהכיר זה את זה טוב יותר. ההכרות הזו מובילה למערכות יחסים פוריות וטובות בתוך החברה. התועלת בכך היא גדולה עבור חברה שרוצה להישאר יצירתית, יוזמת ולעודד שיתופי פעולה יעילים בין מחלקות ועובדים שונים בתוכה.
רעיונות לפעילויות רווחה שמקדמות איכות חיים במקום העבודה
• טיול חברה פעם ברבעון: טיול למקום שונה לגמרי מסביבת העבודה של העובדים שלכם. אזור אחר, פעילות בטבע או אטרקציה מעניינת, ארוחה משותפת או אפילו קומזיץ בסוף הטיול.
• ארוחה חגיגית במסעדה: פעם בחודש לצאת עם העובדים לארוחה במסעדה טובה ולהנות מערב שהוא לגמרי לא קשור לעבודה.
• נופש משפחות: פעם בשנה ואולי יותר – אם ניתן – אפשר להוציא את העובדים לנופש עם המשפחות. זו הזדמנות לתת לעובדים זמן מנוחה וזמן איכות עם הילדים.
• קורסים וסדנאות: יציאה לקורסים וסדנאות על חשבון החברה מעניקה ערך חשוב לעובד ומשפרת את איכות החיים שלו בתוך מקום העבודה, כמו גם נותנת כלים חשובים להמשך ההתפתחות של העובד.